
Ministru kabineta sēdes protokollēmums

Informatīvais ziņojums "Par gatavošanos Latvijas prezidentūrai Eiropas Savienības Padomē 2028. gada II. pusgadā"

· 1. Pieņemt zināšanai iesniegto informatīvo ziņojumu.
· 2. Pieņemt zināšanai, ka Latvijas prezidentūras Eiropas Savienības Padomē (turpmāk - prezidentūra) pasākumi Latvijā 2028. gada otrajā pusgadā tiks rīkoti Latvijas Nacionālās bibliotēkas, Latvijas Universitātes, Rīgas Tehniskās universitātes un Rīgas Stradiņa universitātes telpās, sadarbojoties ar attiecīgajām institūcijām.
· 3. Pieņemt zināšanai, ka prezidentūras plānošanā un organizēšanā informatīvajā ziņojumā noteiktajos sadarbības virzienos tiks iesaistītas Latvijas Universitāte, Rīgas Tehniskās universitāte un Rīgas Stradiņa universitāte. 
· 4. Ārlietu ministrijai noslēgt sadarbības memorandu ar Latvijas Universitāti, Rīgas Tehnisko universitāti un Rīgas Stradiņa universitāti par iesaisti prezidentūras plānošanā un organizēšanā informatīvajā ziņojumā noteiktajos virzienos.
· 5. Ārlietu ministrijai sagatavot un iesniegt izskatīšanai Ministru kabinetā, rīkojuma projektu par nepieciešamā finansējuma pārdali Kultūras ministrijai (Latvijas Nacionālajai Bibliotēkai) no valsts budžeta resora "74. Gadskārtējā valsts budžeta izpildes procesā pārdalāmais finansējums" programmas 04.00.00 "Latvijas prezidentūras Eiropas Savienības Padomē nodrošināšana" Latvijas Nacionālās bibliotēkas pielāgošanai prezidentūras augstākā līmeņa pasākumu rīkošanas drošības prasībām. 
· 6. Ārlietu ministrijai sadarbībā ar atbildīgajām ministrijām līdz 2027. gada 1. jūlijam sagatavot un iesniegt izskatīšanai Ministru kabinetā priekšlikumus par prezidentūras funkciju izpildei nepieciešamo nodrošinājumu starptautiskajos formātos ārpus Eiropas Savienības darba formātiem.
· 7. Ārlietu ministrijai sagatavot un iesniegt izskatīšanai Ministru prezidenta rīkojuma projektu par Latvijas prezidentūras Eiropas Savienības Padomē drošības jautājumu darba grupas izveidi Iekšlietu ministrijas vadībā.
· 8. Ārlietu ministrijai līdz 2026. gada 1. jūnijam sagatavot un iesniegt izskatīšanai Ministru kabinetā grozījumus Diplomātiskā un konsulārā dienesta likumā.
· 9. Valsts kancelejai, visām ministrijām, to resoriem, padotības iestādēm un kapitālsabiedrībām, kuras ir iesaistītas prezidentūras norisē, ievērot prezidentūras budžeta un personāla plānošanas vadlīnijas un tajās noteiktos principus.

